எனக்கு ஒன்று தெளிவாகப் புரிகிறது என் ஆரம்பப் பதிவுகளில் இருந்த வீச்சு இப்போதுஇல்லை. பழைய பதிவுகளில் எழுதி இருந்த விஷயங்கள் மனதில் தோன்றிய வலியிலிருந்து எழுந்தவை ஒரு பதிவு எழுத நிறையவே மெனக்கெடுவேன் அவற்றுக்கு வந்துகொண்டிருந்த பின்னூட்டங்களும் பதிவின் வீச்சை தெரிவித்தது அப்படி இருக்க நான் ஏன் இப்போதெல்லாம் அதுமாதிரி எழுத முடிவதில்லை என்னதான் எழுதினாலும் என்னால் எந்த ஒரு மன மாற்றத்தையும் வாசகர்களிடம் கொண்டு வர முடிவதில்லை ஒரு வேளைப் பலரும் முகநூல் பக்கம் போக சீரியஸ் விஷயங்களுக்கு மதிப்பில்லாததாலும் முக நூலில் எழுத மெனக்கெட வேண்டாமென்பதாலும் இருக்கலாம் ஆனால் என்னால் ஏனோ தானோ என்று எழுத முடியவில்லை எந்தஒரு விஷயமும் என்னில் ஒரு சலனத்தை ஏற்படுத்தினால் மட்டுமே என்னால் எழுத முடிகிறது அண்மையில் பதிவுகள் எழுத மிகவும் சிரமப்படுகிறேன் மொக்கையாகவோ என்னைப் பற்றியோ எழுதி சமாளிக்கிறேன் இது ஒரு பழைய பதிவின் சாராம்சம் மீள் பதிவு என்று சொல்லப் பிரியப்படவில்லை. சிலவிஷயங்கள் மீண்டும் மீண்டும் சொல்வதனால் மதிப்பிழக்குமா. என்னை பற்றி நான் ஆராய்வது போலவே இந்தசமூகம் பற்றியும் எண்ணுகிறென் இந்த சமூகத்தை திருத்த என்னால் முடியாது ஆனால் அடிமேல் அடி வைத்தால் எங்காவது ஒரு சிறிய மாற்றமாவதுவராதா என்னும் நப்பாசை எறும்பூரக் கல்லும் தேயுமாமே